cyanic-selkie/wikianc huggingface dataset:
แผ่นดินไหวในจังหวัดมิยางิ พฤษภาคม พ.ศ. 2564
แผ่นเปลือกโลก
แผ่นดินไหวครั้งนี้อาจเกิดจากเขตมุดตัว ร่องลึกสมุทรญี่ปุ่น (ญี่ปุ่น: 日本海溝, นิฮงไคโก; อังกฤษ: Japan Trench) เกิดจากการที่แผ่นแปซิฟิกมุดตัวลงไปใต้แผ่นโอค็อตสค์
ความรุนแรงของแผ่นดินไหว
ความรุนแรงของแผ่นดินไหว 5+ ในจังหวัดมิยางิ ความรุนแรงของแผ่นดินไหว 5− ใน จังหวัดอาโอโมริ จังหวัดอิวาเตะ  จังหวัดมิยางิ และจังหวัดฟุกุชิมะ
ตราสัญลักษณ์พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
ตราสัญลักษณ์ พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ออกแบบโดย นายศิริ หนูแดง
การประกาศใช้
เมื่อวันที่ 4 พฤษภาคม พ.ศ. 2554 รัฐบาลไทยจัดการแถลงข่าว ตราสัญลักษณ์งานเฉลิมพระเกียรติฯ โดยอภิสิทธิ์ เวชชาชีวะ กล่าวว่า จากที่รัฐบาลมอบหมายให้กรมศิลปากร กระทรวงวัฒนธรรม จัดการประกวดตราสัญลักษณ์งานพระราชพิธีดังกล่าว จนกระทั่งบัดนี้ทรงพระกรุณาโปรดเกล้าฯ พระราชทานพระบรมราชวินิจฉัยกำหนดตราสัญลักษณ์ฯ แล้ว จึงเชิญชวนให้ชาวไทยทุกหมู่เหล่า ประดับธงชาติคู่กับธงตราสัญลักษณ์ฯ จนถึงสิ้นปี ด้านองอาจ คล้ามไพบูลย์ กล่าวว่า ในส่วนของผืนธงตราสัญลักษณ์ฯ นั้น ผู้ผลิตต้องจัดทำด้วยผ้าสีเหลืองนวล อันเป็นสีประจำวันพระบรมราชสมภพ ในพระบาทสมเด็จพระเจ้าอยู่หัวเท่านั้น
ด้านนิพิฏฐ์ อินทรสมบัติ กล่าวว่า จากการส่งผลงานเข้าประกวดตราสัญลักษณ์ฯ ระหว่างวันที่ 1-7 กรกฎาคม พ.ศ. 2553 พบว่า มีผู้สนใจส่งผลงานเข้าประกวดจำนวน 63 คน มีจำนวนภาพตราสัญลักษณ์ฯ ที่ส่งเข้าประกวดทั้งสิ้น 112 แบบ จากนั้นคณะกรรมการฯ มีมติคัดเลือกภาพตราสัญลักษณ์ฯ จำนวน 3 แบบ นำเรียนต่อ อาสา สารสิน ราชเลขาธิการ เพื่อนำขึ้นทูลเกล้าฯ ถวาย และโปรดเกล้าฯ พระราชทานพระบรมราชวินิจฉัยคัดเลือก แบบตราที่เหมาะสมสำหรับประกาศใช้เป็นตราสัญลักษณ์
ซึ่งทรงพระกรุณาโปรดเกล้าฯ ให้แบบตราสัญลักษณ์ฯ ซึ่งออกแบบโดยศิริ หนูแดง ใช้เป็นตราสัญลักษณ์ โดยได้รับเงินรางวัล 400,000 บาท พร้อมประกาศเกียรติคุณ, รางวัลรองชนะเลิศ 2 รางวัล ได้แก่ผลงานของ เจริญ มาบุตร และทวี ศรีใหม่ ได้รับเงินรางวัลคนละ 100,000 บาท พร้อมประกาศเกียรติคุณ, รางวัลชมเชย 10 รางวัล ได้แก่ผลงานของทวี ศรีใหม่, ศุภชัย จันทร์จั่น, สุเมธ พุฒพวง, อัครพล คล่องบัญชี, บำรุง อิศรกุล, สมชาย นิแก้ว, ชนะ อั้งลี่ และอนันต์ชัย เฟื่องนคร ได้รับเงินรางวัลคนละ 10,000 บาท
ความหมาย
ตราสัญลักษณ์งานเฉลิมพระเกียรติฯ นี้ประกอบด้วย อักษรพระปรมาภิไธยย่อ ภปร สีเหลืองทอง อันเป็นสีประจำวันพระบรมราชสมภพ ขลิบรอบด้วยสีทอง อยู่กลางตราสัญลักษณ์ฯ บนพื้นวงกลมสีน้ำเงิน ล้อมรอบด้วยกรอบโค้งเรียบสีเหลืองทอง หมายถึงพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร ทรงเป็นศูนย์รวมดวงใจของคนไทยทั้งชาติ ด้านบนอักษรพระปรมาภิไธยย่อ เป็นอุณาโลมเลข 9 ไทย หมายถึงพระมหากษัตริย์พระองค์ที่ 9 แห่งพระบรมราชจักรีวงศ์ โดยตัวเลขนั้นอยู่ภายใต้พระมหาพิชัยมงกุฎ อันเป็นเครื่องประกอบพระบรมราชอิสริยยศของพระมหากษัตริย์ไทย และเป็นเครื่องหมายแห่งความเป็นสมเด็จพระบรมราชาธิราช
ถัดลงมาสองข้างซ้ายขวาของอักษรพระปรมาภิไธยย่อ มีลายพุ่มข้าวบิณฑ์สีทอง ซึ่งมีสัปตปฎลเศวตฉัตรประดิษฐานอยู่เบื้องบน ด้านนอกสุดเป็นกรอบโค้ง มีลวดลายสีทองบนพื้นสีเขียว ซึ่งเป็นเดชแห่งวันพระบรมราชสมภพ และยังหมายถึงความมั่งคั่งอุดมสมบูรณ์ และความสงบร่มเย็น ด้านล่างอักษรพระปรมาภิไธยย่อ เป็นภาพกระต่ายสีขาวทรงเครื่อง อยู่ในลักษณะกำลังก้าวย่าง หมายถึงเครื่องหมายประจำนักษัตรปีเถาะ ซึ่งตรงกับปีมหามงคลนี้ โดยภาพกระต่ายอยู่บนพื้นสีน้ำเงิน มีลายกระหนกสีทองประกอบ หมายถึงความเจริญรุ่งเรืองของราชอาณาจักรไทย ภายใต้พระบรมโพธิสมภาร เบื้องล่างตราสัญลักษณ์ฯ เป็นแพรแถบสีชมพูขลิบทอง มีตัวอักษรสีทองความว่า พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
การเผยแพร่ต่อสาธารณชน
เมื่อวันที่ 6 พฤษภาคม องอาจ คล้ามไพบูลย์ ประธานกรรมการฝ่ายประชาสัมพันธ์งานเฉลิมพระเกียรติฯ จัดพิธีมอบแท่นภาพตราสัญลักษณ์ฯ แก่สื่อมวลชน โดยขอความร่วมมือไปยังสถานีโทรทัศน์ทุกแห่งและหนังสือพิมพ์ทุกฉบับ ให้เชิญตราสัญลักษณ์ในสื่อของตน พร้อมทั้งขอให้สื่อทุกแขนง ประชาสัมพันธ์เชิญชวนชาวไทยทุกหมู่เหล่า ประดับธงชาติคู่กับธงตราสัญลักษณ์ฯ ตามอาคารบ้านเรือน
อนึ่ง สถานีวิทยุโทรทัศน์แห่งประเทศไทย เป็นสถานีโทรทัศน์แห่งแรกที่แสดงตราสัญลักษณ์ฯ ที่มุมบนซ้ายของหน้าจอ ตั้งแต่วันที่ 5 พฤษภาคม เวลา 13.45 น. ต่อมาคือสถานีวิทยุโทรทัศน์กองทัพบก เริ่มแสดงเมื่อวันที่ 6 พฤษภาคม เวลา 15.45 น. และ สถานีโทรทัศน์สีกองทัพบกช่อง 7 ในเวลา 17.00 น. ส่วนสถานีโทรทัศน์แห่งอื่นๆ แสดงตราสัญลักษณ์ฯ เป็นครั้งแรก ในวันที่ 8 พฤษภาคม โดยสถานีวิทยุโทรทัศน์ไทยทีวีสีช่อง 3 เริ่มเวลา 00.00 น. สถานีโทรทัศน์โมเดิร์นไนน์ ในเวลา 00.53 น. และสถานีโทรทัศน์ไทยพีบีเอส เมื่อเวลา 17.00 น.
แต่เมื่อวันพฤหัสบดีที่ 28 กรกฎาคม สถานีวิทยุโทรทัศน์กองทัพบก และสถานีโทรทัศน์สีกองทัพบกช่อง 7 นำตราสัญลักษณ์ฯ ออกจากหน้าจอ เมื่อเวลาประมาณ 14.00 น. ต่อมาในวันศุกร์ที่ 29 กรกฎาคม สถานีโทรทัศน์โมเดิร์นไนน์ ก็นำตราสัญลักษณ์ฯ ออกเมื่อเวลา 06.00 น. (แต่กลับมาแสดงอีกครั้งในเวลา 13.00 น.) และสถานีวิทยุโทรทัศน์ไทยทีวีสีช่อง 3 ในช่วงสาย คาดว่าเพื่อถวายความอาลัย เนื่องจากสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีสิ้นพระชนม์ เมื่อเย็นวันพุธที่ 27 กรกฎาคม ที่ผ่านมา ขณะที่สถานีวิทยุโทรทัศน์แห่งประเทศไทย และสถานีโทรทัศน์ไทยพีบีเอส ยังคงแสดงตราสัญลักษณ์ฯ อยู่ตามปกติ ทว่าต่อมาก็ทยอยกลับมาแสดงตราสัญลักษณ์ฯ ในทุกสถานีฯ ตามเดิม
ทั้งนี้ ตราสัญลักษณ์ฯ จะแสดงในทุกช่วงข่าวและรายการ ยกเว้นในรายการถ่ายทอดสด การแข่งขันกีฬาจากต่างประเทศ ทางสถานีวิทยุโทรทัศน์ไทยทีวีสีช่อง 3 และสถานีโทรทัศน์สีกองทัพบกช่อง 7 และการถ่ายทอดสดงานสำคัญจากต่างประเทศ ทางช่อง 7
อย่างไรก็ตาม เมื่อสุดระยะเวลาเฉลิมพระเกียรติ ในวันที่ 31 ธันวาคม พ.ศ. 2554 แล้ว สถานีวิทยุโทรทัศน์กองทัพบก นำตราสัญลักษณ์ฯ ออกจากหน้าจอ ตั้งแต่เวลา 00.05 น. ของวันที่ 1 มกราคม พ.ศ. 2555 ทว่าสถานีอื่นยังคงแสดงตราสัญลักษณ์ฯ อย่างต่อเนื่องต่อไป ก่อนที่สถานีวิทยุโทรทัศน์กองทัพบก จะกลับมาแสดงตราสัญลักษณ์ฯ ตามเดิม ในวันที่ 7 มกราคม เวลา 10.18 น. โดยสถานีโทรทัศน์ทุกแห่ง ทยอยนำตราสัญลักษณ์ฯ ออกจากหน้าจอ เริ่มจากวันที่ 13 มกราคม สถานีวิทยุโทรทัศน์กองทัพบก นำออกจากหน้าจออีกครั้ง ในเวลา 10.33 น. สถานีโทรทัศน์โมเดิร์นไนน์ เริ่มเวลา 18.45 น. ต่อมาในวันที่ 14 มกราคม สถานีวิทยุโทรทัศน์แห่งประเทศไทย นำตราสัญลักษณ์ฯ ออกจากหน้าจอ ในเวลา 01.15 น. สถานีโทรทัศน์สีกองทัพบกช่อง 7 ก่อนเวลา 05.00 น. สถานีวิทยุโทรทัศน์ไทยทีวีสีช่อง 3 เมื่อเวลา 06.46 น. และสถานีโทรทัศน์ไทยพีบีเอส ในเวลา 16.42 น.
หม่อมเจ้านิทัศนาธร จิรประวัติ
พันเอก หม่อมเจ้านิทัศนาธร จิรประวัติ (9 มกราคม พ.ศ. 2449 - 3 มีนาคม พ.ศ. 2506) เป็นพระโอรสใน พลเอก พระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ
พระประวัติ
มีเชษฐาและเชษฐภคินีต่างพระมารดา 4 องค์ ได้แก่
เมื่อหม่อมเจ้านิทัศนาธร เจริญชันษาขึ้น พระบิดาและพระมารดาได้ส่งไปทรงศึกษาที่ประเทศอังกฤษ เมื่อชันษาได้ 8 ปี ได้รับมรดกจากพระบิดา คือ "เกาะกระดาด" ซึ่งตั้งอยู่ทางทิศตะวันออกเฉียงเหนือของเกาะหมาก เมื่อหม่อมเจ้านิทัศนาธรทรงสำเร็จการศึกษาและเสด็จกลับมาทรงรับราชการ ไม่มีเวลาดูแล ประกอบกับเกาะอยู่ห่างไกลจากกรุงเทพมหานคร เสด็จไปมาไม่สะดวกและมีไข้มาลาเรียชุกชุม จึงทรงขายให้เอกชนไปในราคา 6,000 บาท
หม่อมเจ้านิทัศนาธร ทรงเข้ารับราชการเป็นทหารในกองทัพบก ในรัชสมัยพระบาทสมเด็จพระปกเกล้าเจ้าอยู่หัว ดำรงตำแหน่งผู้บังคับกองร้อยรถรบ และในขณะมีพระยศเป็น พันโท ได้ดำรงตำแหน่งเป็นข้าราชการประจำสำนักงานผู้ช่วยทูตฝ่ายทหารประจำสถานเอกอัครราชทูตไทย ณ กรุงวอชิงตัน ดี.ซี.และเมืองออตตาวา และได้รับพระราชทานยศทหาร เป็น พันเอก เมื่อวันที่ 28 กุมภาพันธ์ พ.ศ. 2494
พันเอก หม่อมเจ้านิทัศนาธร จิรประวัติ สิ้นชีพิตักษัยเมื่อวันที่ 3 มีนาคม พ.ศ. 2506 สิริชันษา 57 ปี
เสกสมรส
หม่อมเจ้านิทัศนาธร เสกสมรสกับหม่อมอนุวงศ์ จิรประวัติ ณ อยุธยา (ราชสกุลเดิม กุญชร ณ อยุธยา) มีโอรส 1 คน คือ
หยกไท ศิษย์ อ.
หยกไท ศิษย์ อ. มีชื่อจริงคือ มานิตย์ กลิ่นมี เกิดวันที่ 25 ธันวาคม พ.ศ. 2517 ที่จังหวัดชลบุรี มีสถิติการชกทั้งหมด 38 ครั้ง ชนะ 29 (น็อค 18) เสมอ 3 แพ้ 6
ประวัติ
หยกไทมีชื่อเสียงจากการชกมวยไทยมาก่อน โดยเป็นมวยหมัดหนักของโปรโมเตอร์ใหญ่ ทรงชัย รัตนสุบรรณ มีฉายาจากแฟนมวยว่า "ไอ้หมัดไซโคลนนรก" ทางทรงชัยจึงให้หันมาชกมวยสากล หยกไทขึ้นชกมวยสากลอาชีพครั้งแรกเมื่อ 9 ตุลาคม พ.ศ. 2537 ชนะน็อค คอลลิน เนลสัน ยก 3 จากนั้นขึ้นชกชนะรวดอีก 3 ครั้ง ก็ได้ขึ้นชิงแชมป์ PABA รุ่นจูเนียร์แบนตัมเวทที่ว่างกับนักมวยชาวรัสเซีย อัลชาท ทัควาทูลิน และหยกไทก็เอาชนะน็อกทีเคโอไปได้ในยกที่ 10 ได้เป็นแชมป์ในปี พ.ศ. 2538 และป้องกันตำแหน่งแชมป์ไว้ได้หนึ่งครั้ง และชกป้องกันแชมป์และอุ่นเครื่องชนะรวดอีก 5 ครั้ง ก่อนมีชื่อติดอันดับเป็นรองแชมป์โลก เมื่อ 24 สิงหาคม พ.ศ. 2539 หยกไทได้ชิงแชมป์โลกของสมาคมมวยโลก (WBA) รุ่นจูเนียร์แบนตัมเวท และชนะทีเคโอ​ยก 8 อาลิมี กอยติอา นักมวยชาวเวเนซุเอลาไปได้ และป้องกันตำแหน่งเอาไว้ได้ทั้งสิ้น 4 ก่อนที่จะเดินทางไปป้องกันตำแหน่งแชมป์โลกที่ประเทศญี่ปุ่นในการป้องกันตำแหน่งครั้งที่ 5 กับ ซาโตชิ อิดะ อดีตคู่ปรับเก่าที่เคยเสมอมาแล้วในการป้องกันตำแหน่งครั้งที่ 3 โดยหยกไทเป็นฝ่ายแพ้คะแนนไปในปลายปี พ.ศ. 2540 หยกไทกลับมาชกอุ่นเครื่องอีกหลายครั้งในช่วง พ.ศ. 2541 - 2543 ก่อนที่จะขึ้นชิงแชมป์โลกเส้นเดิมกับเจ้าของแชมป์คนใหม่ ฮิเดกิ โทดากะ ที่ประเทศญี่ปุ่น ก่อนที่จะแพ้ทีเคโอไปในยกที่ 11 เมื่อ 23 เมษายน พ.ศ. 2543 โดยที่ชั้นเชิง ลีลา และความเร็วสู้โทดากะไม่ได้เลย ครั้งต่อมาหยกไทก็แพ้คะแนนต่อ คัตซึเกะ คาวาชิมะ นักมวยชาวญี่ปุ่นอีกคน ซึ่งต่อมาได้เป็นแชมป์รุ่นเดียวกันของสภามวยโลกอีก จนเกือบหมดอนาคต
หยกไทกลับมาชกชนะรวดในเมืองไทยอีก 5 ครั้งก่อนจะไปชนะ อากิฮิโกะ นาโงะ ที่ญี่ปุ่นเมื่อ พ.ศ. 2546 จากนั้นไปชกเสมออีก 2 ครั้ง กับ โอซามุ ซาโตะ และมานาบุ ฟุคุชิมะ แล้วไปชกแพ้อีก 2 ครั้ง ใน พ.ศ. 2547 จากนั้น หยกไทขึ้นชกครั้งสุดท้ายในเมืองไทยในสภาพที่ไม่สมบูรณ์กับนักมวยโนเนมจากฟิลิปปินส์ เจโรม อลองโซ และก็ถูกต่อยจนแพ้น็อก 3 ไปชนิดไม่มีใครคาดฝัน และแขวนนวมไปในกลางปี พ.ศ. 2547 นั่นเอง
มวยดีทีสปอร์ต
มวยดีทีสปอร์ต เป็นรายการโทรทัศน์เกี่ยวกับกีฬามวยที่ออกอากาศทางสถานีโทรทัศน์ทีสปอร์ต ที่นำเสนอเทปบันทึกภาพการแข่งขันมวยไทยในแต่ละวันจาก สนามมวยเวทีราชดำเนิน และ สนามมวยเวทีลุมพินี รวมถึงข่าวสารในวงการมวย นี้ออกอากาศเป็นประจำทุกวัน จันทร์-ศุกร์ เวลา 23:00-00:00 น. และออกอากาศซ้ำในวัน อังคาร-เสาร์ เวลา 06:00-07:00 น.
อนุสัญญาปักกิ่ง
เบื้องหลัง
ในวันที่ 18 ตุลาคม ค.ศ. 1860 สงครามฝิ่นครั้งที่สองถึงจุดลงเอย เมื่อทหารอังกฤษและฝรั่งเศสสามารถเข้านครต้องห้ามในกรุงปักกิ่งได้ ไม่นานหลังจากความพ่ายแพ้ของทหารจีน เจ้าชายกงถูกบังคับให้ลงนามในสนธิสัญญาเพื่อประโยชน์แก่รัฐบาลราชวงศ์ชิงกับผู้แทนอังกฤษและฝรั่งเศส และถึงแม้ว่ารัสเซียจะไม่มีส่วนเกี่ยวข้องในสงครามครั้งนั้นก็ตาม แต่พระองค์ก็ทรงลงนามในสนธิสัญญากับผู้แทนรัสเซียอีกฉบับหนึ่ง
เดิม ชาติตะวันตกต้องการจะเผานครต้องห้ามเพื่อเป็นการลงโทษทางการจีนที่ปฏิบัติทารุณต่อนักโทษชาวยุโรป แต่การกระทำดังกล่าวอาจเป็นอันตรายต่อการลงนามในสนธิสัญญาได้ แผนการจึงถูกเปลี่ยนเป็นการเผาสวนของจักรพรรดิในพระราชวังฤดูร้อนอี๋เหอหยวนและพระราชวังฤดูร้อนหยวนหมิงหยวนแทน สนธิสัญญาระหว่างอังกฤษกับฝรั่งเศสได้รับการลงนามในกระทรวงพิธีการทางศาสนาในทันที ทางตอนใต้ของนครต้องห้าม เมื่อวันที่ 24 ตุลาคม ค.ศ. 1860
เงื่อนไข
ดินแดนซึ่งเป็นที่รู้จักกันว่าคาบสมุทรเกาลูน ถูกยืมมาก่อนหน้านี้เมื่อเดือนมีนาคม ค.ศ. 1860 แต่อนุสัญญาปักกิ่งเป็นการยุติการเช่า และเป็นการผนวกดินแดนเข้ากับอังกฤษอย่างเป็นทางการเมื่อวันที่ 24 ตุลาคม ค.ศ. 1860
อนุสัญญาระหว่างจีนและสหราชอาณาจักรมาตรา 6 ระบุว่า จีนจะต้องยกดินแดนทางคาบสมุทรเกาลูน ซึ่งอยู่ทางตอนใต้ของ Boundary Street, เกาลูน ในปัจจุบัน และฮ่องกง รวมทั้งเกาะช่างตัดหิน ให้กับอังกฤษ โดยมีกำหนดคืนดินแดนให้กับจีนเมื่อวันที่ 1 กรกฎาคม ค.ศ. 1997
สนธิสัญญาดังกล่าวยังเป็นการผนวกดินแดนแมนจูเรียนอกให้กับจักรวรรดิรัสเซีย ทำให้สนธิสัญญาดังกล่าวถูกมองว่าเป็นสนธิสัญญาที่ไม่เป็นธรรมอีกฉบับหนึ่ง
เอเอฟซีแชมเปียนส์ลีก 2022 รอบคัดเลือกเพลย์ออฟ
เอเอฟซีแชมเปียนส์ลีก 2022 รอบคัดเลือกเพลย์ออฟ จะลงเล่นตั้งแต่วันที่ 8 ถึง 15 มีนาคม พ.ศ. 2565 ทั้งหมด 16 ทีมจะเข้าร่วมในรอบคัดเลือกเพลย์ออฟที่จะตัดสินหาแปดทีมที่เหลือจาก 40 พื้นที่ในรอบแบ่งกลุ่ม ของเอเอฟซีแชมเปียนส์ลีก 2022
ทีม
14 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
รูปแบบ
<section begin=รูปแบบ /> ในรอบคัดเลือกเพลย์ออฟแต่ละคู่จะลงเล่นในนัดเดียว การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น. <section end=รูปแบบ />
ตารางการแข่งขัน
ตารางการแข่งขันของแต่ละรอบเป็นไปดังต่อไปนี้.
สายการแข่งขัน
<section begin=Bracket /> สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่ม แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.<section end=Bracket />
สรุปผลการแข่งขัน
ทั้งหมดสี่ทีมจะลงเล่นในรอบเบื้องต้น <section begin=รอบเบื้องต้น />
ทั้งหมด 14 ทีมที่ลงเล่นในรอบเพลย์ออฟ: 12 ทีมที่เข้าสู่ในรอบนี้ และสองทีมผู้ชนะของรอบเบื้องต้น. <section begin=รอบเพลย์ออฟ />
สำนักวิชาศิลปศาสตร์ มหาวิทยาลัยแม่ฟ้าหลวง
สำนักวิชาศิลปศาสตร์ มหาวิทยาลัยแม่ฟ้าหลวง (อังกฤษ: School of Liberal Arts, Mae Fah Luang University) จัดตั้งขึ้นเมื่อปี พ.ศ. 2541 นับเป็นสำนักวิชาลำดับที่ 2 ของมหาวิทยาลัยแม่ฟ้าหลวง เป็นสถาบันการศึกษาด้านศิลปศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ
นับตั้งแต่ก่อตั้ง สำนักวิชาศิลปศาสตร์ มหาวิทยาลัยแม่ฟ้าหลวง ดำเนินงานตามพันธกิจหลายด้าน โดยมีเป้าหมายสูงสุดคือ เพื่อส่งเสริมคุณภาพของการสอน งานวิจัย การบริการวิชาการ และการทำนุบำรุงศิลปะและวัฒนธรรม รวมถึงการพัฒนาบัณฑิตให้มีความเป็นเลิศทางภาษา นอกจากนี้ยังมีเป้าหมายเพื่อกำกับติดตามและรักษามาตรฐานระดับสูงของการสอนภาษาอังกฤษ ภาษาไทย ภาษาญี่ปุ่น ภาษาฝรั่งเศส และภาษาต่างประเทศอีกหลายภาษา ควบคู่กับการให้ความสำคัญเรื่องเทคโนโลยีสารสนเทศ ซึ่งเป็นคุณสมบัติอย่างหนึ่งที่สอดคล้องกับความต้องการขององค์กรต่าง ๆ ในยุคปัจจุบัน นอกจากนี้ สำนักวิชาฯ ยังปรับปรุงหลักสูตรศึกษาทั่วไปเพื่อส่งเสริมการเรียนด้านสังคมวัฒนธรรม เศรษฐกิจ การเมือง สิ่งแวดล้อม และสุขภาพ สุขอนามัย ซึ่งสามารถใช้เป็นความรู้พื้นฐานสำหรับวิชาชีพต่าง ๆ ต่อไป
สำนักวิชาศิลปศาสตร์จัดตั้งขึ้นตามพระราชบัญญัติมหาวิทยาลัยแม่ฟ้าหลวง พ.ศ. 2541 (ค.ศ. 1998)  ในช่วง 2 ปีแรกนับจากก่อตั้งขึ้นในปี พ.ศ. 2542 สำนักวิชาฯ รับผิดชอบเกี่ยวกับการพัฒนาและสอนรายวิชาศึกษาทั่วไป  ในปี พ.ศ. 2554 สำนักวิชาฯ เริ่มขยายหลักสูตรระดับต่าง ๆ ตั้งแต่นั้นเป็นต้นมา สำนักวิชาศิลปศาสตร์ มหาวิทยาลัยแม่ฟ้าหลวง ได้พัฒนาและเปิดหลักสูตรใหม่ที่มีความหลากหลายทั้งสาขาวิชาและระดับการศึกษาอย่างต่อเนื่อง
ทำเนียบคณบดี
คณบดีสำนักวิชาศิลปศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ปาเลสไตน์ในอาณัติ
ปาเลสไตน์ในอาณัติ (Mandatory Palestine; فلسطين; פָּלֶשְׂתִּינָה (א"י) Pālēśtīnā (E.Y.), ซึ่ง "E.Y." ย่อจาก Ērētz Yīśrā'ēl, ดินแดนของอิสราเอล) เป็นหน่วยภูมิรัฐศาสตร์ ภายใต้การดูแลของสหราชอาณาจักร ในส่วนที่เป็นเขตจักรวรรดิออตโตมันและซีเรียตอนใต้ ภายหลังจากสงครามโลกครั้งที่ 1 ระหว่าง พ.ศ. 2463 จนถึง 2491
ชื่อ
ชื่อดินแดนในอาณัตินี้คือ "ปาเลสไตน์" เพื่อสอดคล้องกับการใช้งานของชาวอาหรับปาเลสไตน์และออตโตมัน กฎบัตรอาณัติระบุว่าปาเลสไตน์ในอาณัติมีภาษาราชการสามภาษาคืออังกฤษ, อาหรับ และฮีบรู
ส่วนคำว่า "อาณัติ" สื่อถึงสถานะทางกฎหมายจากดินแดนในอาณัติของสันนิบาตชาติ ซึ่งไม่มีความเกี่ยวข้องกับคำที่ใช้กันทั่วไปที่มีความหมายพ้องกันอย่าง "ภาคบังคับ" หรือ "จำเป็น"
เหตุเหยียบกันเสียชีวิตในเมรอน พ.ศ. 2564
เมื่อวันที่ 30 เมษายน 2021 เวลาราว 00:50 นาฬิกา ตามเวลาท้องถิ่น เกิดเหตุเหยียบกันเสียชีวิตในเมรอน ประเทศอิสราเอล ขณะศาสนิกชนชาวยิวเดินทางจาริกแสวงบุญไปยังภูเขาเมรอนระหว่างเทศกาลแลกบาโอเมร์ (לַ״ג בָּעוֹמֶר) เพื่อเฉลิมฉลองแรบไบ ชีมอน บาร์ โยชาย (Shimon bar Yochai) ซึ่งมีผู้เข้าร่วมราว 100,000 คน จากเหตุเหยียบกันเสียชีวิตนี้เป็นผลให้มีผู้เสียชีวิต 45 คน และบาดเจ็บอีกมากกว่า 150 คน ในจำนวนนี้หลายสิบคนบาดเจ็บสาหัส เหตุการณ์นี้เป็นภัยพิบัติของพลเมืองที่ร้ายแรงที่สุดในประวัติศาสตร์อิสราเอล
การเหยียบกันจนเสียชีวิตเกิดขึ้นภายหลังผู้เข้าร่วมฉลองเดินทางออกไปทางส่วนหนึ่งของหมู่อาคารริมภูเขา ที่ซึ่งพื้นทางเดินก่อนถึงบันไดเป็นเหล็กและเปียกจากน้ำดื่มหก ผู้เห็นเหตุการณ์ระบุว่ามีคนสะดุดและลื่นล้มใกล้กับจุดสูงสุดของบันได ในขณะที่คนที่เดินตามมาข้างหลังไม่ทราบว่ามีคนล้มอยู่จึงเดินหน้าต่อไปและชนเข้ากับคนด้านหน้าลงไปเรื่อย ๆ
Aenictus grandis
Aenictus grandis เป็นชนิดของมดทหารสีน้ำตาลเข้มที่พบในประเทศบังกลาเทศ, ประเทศพม่า และมณฑลยูนนานของประเทศจีน
อรพรรณ พานทอง
อรพรรณ พานทอง ชื่อเล่น นิด (13 สิงหาคม พ.ศ. 2510 ) เป็นนักแสดงและผู้บริหารชาวไทย เป็นประธานบริษัทโพลีพลัส มีชื่อเสียงจากการรับบทในภาพยนตร์รักวัยรุ่น ของศุภักษร ช่วงปี พ.ศ. 2525 - 2538
ประวัติ
อรพรรณ พานทอง เป็นบุตรีของนิพนธ์ กับ กรรณิการ์ พานทอง ส่วนนามสกุล พานทอง ของเธอก็เป็นก็ไปตรงกับนามสกุลจริงของ ชาย เมืองสิงห์ นักร้อง-นักแต่งเพลงลูกทุ่ง อีกด้วย จบชั้นประถมศึกษาจากโรงเรียนเขมะสิริอนุสสรณ์ ระดับมัธยมศึกษาจากโรงเรียนสตรีศรีอยุธยา และระดับปริญญาตรีจากคณะครุศาสตร์ จุฬาลงกรณ์มหาวิทยาลัย เข้าสู่วงการจากการชักนำของศุภักษร โดยเล่นภาพยนตร์สั้นสำหรับประกวดทางโทรทัศน์ เรื่อง เธอกับฉัน  และเป็นนางแบบถ่ายแฟชั่นในนิตยสารวัยรุ่น จากนั้นได้แสดงภาพยนตร์เรื่อง อาจารย์อ้วนสติเฟื่อง (2525) คู่กับ จุ๋มจิ๋ม เข็มเล็ก  และ นันทิดา แก้วบัวสาย ต่อด้วยภาพยนตร์ เรื่อง กุนซืออ้วน (2525) คู่กับ ทนงศักดิ์ ศุภการ โดยกุนซืออ้วน รับบทโดยจุ๋มจิ๋ม เข็มเล็ก และได้แสดงภาพยนตร์วัยรุ่นต่อมาอีกหลายเรื่อง  โดยเรื่องที่มีชื่อเสียงที่สุดคือ วันวานยังหวานอยู่ (2526) คู่กับอรรถพล ประเสริฐยิ่ง และ วันนี้ยังมีเธอ (2526) คู่กับวงศกร รัศมิทัต สองนักร้องนำจากวงแมคอินทอช จากนั้นได้หันไปแสดงละครโทรทัศน์
อรพรรณ พานทอง เคยมีผลงานร้องเพลง อัลบั้ม "ตัวนิด...นิด" สังกัดแกรมมี่
พิธีกร
(ได้รับรางวัลโทรทัศน์ทองคำ ผู้ดำเนินรายการดีเด่นหญิง ปี 2531)
รายพระนามคู่อภิเษกสมรสในพระมหากษัตริย์เนเธอร์แลนด์
คู่อภิเษกสมรสในพระมหากษัตริย์เนเธอร์แลนด์ เป็นผู้ที่อภิเษกสมรสกับพระมหากษัตริย์แห่งเนเธอร์แลนด์ในระหว่างทรงครองราชสมบัติ พระมเหสีในพระมหากษัตริย์จะได้รับพระอิศริยยศชั้น "สมเด็จพระราชินีแห่งเนเธอร์แลนด์" ส่วนพระราชสวามีในสมเด็จพระราชินีนาถจะได้รับพระอิศริยยศชั้น "เจ้าชาย พระราชสวามีแห่งเนเธอร์แลนด์"
6.2.12
6.2.12 (หกสองสิบสอง) เป็นการรวมตัวของศิลปินของค่าย จีเอ็มเอ็ม แกรมมี่ มีงานแถลงเกี่ยวกับอัลบั้มนี้ในปลายปี 2538 และออกจำหน่ายในวันที่ 26 ธันวาคม พ.ศ. 2538 ศิลปินที่ร่วมร้องเพลงในอัลบั้มนี้ ประกอบด้วย คริสติน่า อากีล่าร์, เจตริน วรรธนะสิน, ปฏิภาณ ปฐวีกานต์, ทาทา ยัง, วงยูเอชที นอกจากนี้ อัลบั้มนี้ยังได้เปิดตัว นัท มีเรีย ในฐานะศิลปินเป็นครั้งแรก โดยศิลปินแต่ละคนจะร้องเพลงคนละ 2 เพลง อัลบั้ม 6.2.12 มีเพลงขึ้นชาร์ตแทบทุกเพลง อาทิ "อย่าทำ อย่าทำ" ของนัท มีเรีย, "รักกันเลย" ของมอส ปฏิภาณ, "คนแบบฉัน" ของทาทา ยัง และ "ทุกนาทีให้เธอ" ของวงยูเอชที
ชาวกีซา
อัศฮาบ กิซา หมายถึง นบีมุฮัมมัด อะลี ฟาฏิมะฮ์ ฮะซัน และฮุซัยน์ ที่อัลกุรอานโองการ إِنَّما يُرِيدُ اللَّهُ لِيُذْهِبَ عَنْكُمُ الرِّجْسَ أَهْلَ الْبَيْتِ وَ يُطَهِّرَكُمْ تَطْهِيراً :  ความว่า "แท้จริงอัลลอฮ์เพียงประสงค์ที่จะขจัดมลทินออกไปจากพวกเจ้า โอ้อะฮ์ลุลบัยต์ และทรง (ประสงค์) ที่จะขัดเกลาพวกเจ้าให้สะอาดบริสุทธิ์ "กล่าวเกี่ยวกับพวกเขาไว้  อะบูสะอีด ค็อดรี รายงานจากท่านศาสดาแห่งอิสลามว่า โองการนี้กล่าวเกี่ยวกับบุคคลห้าท่าน คือ ตัวฉัน อาลี ฟาติมะฮ์ ฮะซันและฮุเซน
6.2.12
6.2.12 ได้กลายเป็นปรากฏการณ์ของวงการเพลงในช่วงนั้น ซิงเกิลซีดีที่ออกจำหน่ายทำยอดขายมากกว่า 2 ล้านชุดภายในระยะเวลาเพียง 1 เดือน ยอดขายอัลบั้มเต็มได้รับรางวัลแผ่นเสียงทองคำขาวภายใน 1 สัปดาห์ และเทศกาลคอนเสิร์ต 6-2-12 จัดที่สนามกีฬากองทัพบกยังกลายเป็นคอนเสิร์ตที่มีคนดูมากที่สุดของคอนเสิร์ตค่ายเพลงแกรมมี่อีกด้วย
ชาวกีซา
ที่มาของศัพท์เชิงวิชาการในมุมมองทางประวัติศาสตร์
ฟรานซิส เอ็ดเวิร์ด ปีเตอรส์ อาจารย์วัยเกษียรของมหาวิทยาลัยนิวยอร์ก คณะอิสลามและตะวันออกกลาง กล่าวว่า ก่อนอิสลามและช่วงต้นอิสลาม คำว่า อะฮ์ลุลบัยต์ เป็นฉายานามของกุเรช และเป้าหมายของ บัยต์ คือ วิหารกะอ์บะฮ์ ณ นครมักกะฮ์  คำนี้เริ่มถูกใช้ในวงกว้างมากขึ้นจนมีกลิ่นไอทางด้านการเมืองเข้ามา และมีการอ้างอิงและรายงานเกี่ยวกับโองการที่ 33 ของซูเราะฮ์อะห์ซาบ ที่มาของคำนี้เริ่มขึ้นหลังจากที่อุษมานถูกฆ่าและช่วงต้นของยุคราชวงศ์อะมะวี ตรงกับช่วงการปกครองของอาลีหลังจากที่ถูกลิดรอนสิทธิอันชอบธรรมไปเป็นเวลา 25 ปี คำดังกล่าวข้างต้นจึงหมายถึง อะฮ์ลุลบัยต์ ที่มีเฉพาะ ท่านศาสดาแห่งอิสลาม อาลี ฟาติมะฮ์ ฮะซันและฮุเซน ตามคำกล่าวของปีเตอรส์ ว่าคำนี้มีปรากฏในฮะดีษต่างๆมากมายเกี่ยวกับโองการข้างต้นที่รายงานจากมุฮัมหมัด เช่นฮะดีษ บุคคลห้าท่านที่อยู่ภายใต้เสื้อคลุม (อาลิอะบา).
6.2.12
ปี พ.ศ. 2549 รายการเพลงของแกรมมี่จัดให้ปรากฏการณ์ 6.2.12 เป็นอันดับ 10 ของ 50 ปรากฏการณ์ในวงการเพลงของแกรมมี่ที่มีคนพูดถึงที่สุด (50 Coolest Trendsetters of Pop Culture)
ชาวกีซา
ที่มาของศัพท์เชิงวิชาการในมุมมองทางประวัติศาสตร์
Laura Veccia Vaglieri เขียนไว้ในสารานุกรมอิสลามว่า โองการก่อนหน้านี้กล่าวถึงบัญชาต่าง ๆ สำหรับบรรดาภรรยาของท่านศาสดา จึงใช้คำสรรพนามที่เป็นพหูพจน์ของเพศหญิง แต่สำหรับโองการนี้คำสรรพนามเป็นพหูพจน์ของเพศชาย จึงไม่ใช่เรื่องที่เกี่ยวข้องกับบรรดาภรรยาของท่านศาสดา หรืออย่างน้อยก็ไม่ได้หมายถึงพวกท่านเพียงอย่างเดียว ดังนั้นโองการนี้หมายถึงใคร? คำว่า "อะฮ์ลุลบัยต์ หมายถึง "ครอบครัวท่านศาสดา" เท่านั้น ซึ่งถือเป็นเรื่องปกติครอบครัวของศาสดาจะมีความโดดเด่นเหนือกว่าบรรดาเครือญาติทั้งหมดของมุฮัมหมัด ไม่ว่าจะเป็นเผ่าของท่านทั้งชาวอันศอรหรือทั้งหมดที่มีอยู่ในสังคม ทว่ามีเรื่องเล่าที่มีอยู่ในฮะดีษต่าง ๆ มากมาย ตามรายงานต่าง ๆ นี้ มุฮัมหมัดได้ใช้เสื้อคลุมของท่านคลุมหลานทั้งสอง ฮะซัน ฮุเซน ฟาติมะฮ์บุตรีของท่าน และอาลี ผู้เป็นราชบุตรเขยในหลายโอกาส (เช่นเหตุการณ์มุบาฮะละฮ์) ห้าท่านนี้คือบุคคลผู้ที่ได้รับฉายานามว่า "อัศฮาบกีซา" อย่างไรก็ตามมีความเพียรพยายามที่ให้บรรดาภรรยาของท่านศาสดาเข้าร่วมอยู่ในกลุ่มนี้ด้วย แต่จำนวนบุคคลที่มีความโดดเด่นเป็นพิเศษนั้นมีเพียงห้าท่านนี้เท่านั้น
6.2.12
เครดิตอัลบั้ม
guirtars : ธนา ลวสุต, ไกรภพ จันทร์ดี (กบ ไมโคร)
ชาวกีซา
เป้าหมายของอัศฮาบกีซาในทัศนะของอิสลาม
เกี่ยวกับเรื่องบุคคลที่รวมอยู่ใน "อะฮ์ลุลบัยต์" ที่โองการตัฏฮีรกล่าวถึงนั้นมีความเห็นแตกต่างกันในหมู่นักรายงาน บ้างก็หมายรวมถึงบรรดาภรรยาของท่านศาดามุฮัมหมัด  บ้างก็หมายรวมถึงบรรดาญาติสนิทของท่าน กล่าวคือ ครอบครัวของท่านอับบาส ครอบครัวของท่านอะกีล ครอบครัวของท่านญะอ์ฟัร ครอบครัวของท่านอาลี   แต่ส่วนใหญ่ของพวกเขาเชื่อว่า "อะฮ์ลุลบัยต์" ในโองการนี้ หมายถึง "อัศฮาบกีซา" เท่านั้น
6.2.12
ซิงเกิล
อัลบั้ม 6.2.12 มีการออก Mini CD Single 3 แผ่น
ชาวกีซา
เป้าหมายของอัศฮาบกีซาในทัศนะของอิสลาม
จำนวนของฮะดีษต่าง ๆ ที่มีเข้ามาจากกลุ่มนี้มีมากว่า 70 คน และมีกว่า 40 ฮะดีษที่รายงานโดยอะฮ์ลิซุนนะฮ์ ซึ่งรายงานมาจาก อุมมุสะละมะฮ์ อาอิอะฮ์  อะบูสะอีด คุดรี อิบนุอับบาส อับดุลลอฮ์ บิน ญะอ์ฟัร อาลี บิน อะบีฏอลิบ ฮะซัน บิน อาลี และคนอื่น ๆ และอีกกว่า 30 ฮะดีษที่รายงานจากนักรายงานของชีอะฮ์ ซึ่งรายงานจาก อาลี บิน อะบีฏอลิบ สัจญาด  บาเกร ซอดิก ริฎอ (บรรดาอิมามของชีอะฮ์) อุมมุสะละมะฮ์ อะบูซัรฆอฟฟารี และอีกหลายท่าน  ตามทัศนะของฏอบาฏอบาอีและฏอบัรซีแล้ว เป้าหมายของ พระประสงค์ (อิรอดะฮ์) ในโองการนี้ เป็นพระประสงค์ด้านนัย (อิรอดะฮ์ตักวีนี) เนื่องจากว่าพระประสงค์ที่เป็นบทบัญญัติ (อิรอดะฮ์ตัชรี) นั้น จะหมายรวมถึงมนุษย์ทุกคนไม่ได้จำเพาะสำหรับใครเป็นพิเศษ
6.2.12
เทศกาลคอนเสิร์ต 6.2.12
สืบเนื่องจากอัลบั้ม 6.2.12 ประสบความสำเร็จอย่างสูงในช่วงปลายปี พ.ศ. 2538 และซิงเกิลของอัลบั้มนี้มียอดขายถึง 2 ล้านชุดภายใน 1 สัปดาห์นั้นนั้น ค่ายแกรมมีจึงได้จัด "เทศกาลคอนเสิร์ต 6.2.12" เพื่อเป็นการขอบคุณแฟนเพลงทั่วประเทศ คอนเสิร์ตนี้จัดขึ้นที่สนามกีฬากองทัพบก เมื่อวันที่ 10 กุมภาพันธ์ พ.ศ. 2539 คอนเสิร์ตครั้งนี้มีผู้ชมเข้าชม 5 หมื่นคน ทำสถิติคอนเสิร์ตที่มีผู้ชมสูงสุดในประวัติศาสตร์ของแกรมมี่ในตอนนั้น
ชาวกีซา
เป้าหมายของอัศฮาบกีซาในทัศนะของอิสลาม
สิ่งที่เป็นเหตุให้นักอรรถาธิบายบางท่านได้อรรถาธิบาย "อะฮ์ลุลบัยต์" ว่าหมายถึงบรรดาภรรยาของท่านศาสดา ก็เนื่องจากต้นโองการที่กล่าวถึงบรรดาภรรยาของท่านศาสดา และคำนี้ก็ปรากฏอยู่ระหว่างโองการที่ยังคงพูดถึงบรรดาภรรยาของท่านศาสดา แต่ท่านฏอบาฏอบาอี กล่าวว่า รายงานต่าง ๆ ที่กล่าวถึงเรื่องนี้นั้นบ่งชี้ว่าโองการนี้ถูกประทานลงมาแยกต่างหาก และท่านศาสดาได้รับสั่งให้บันทึกไว้ระหว่างโองการต่าง ๆ นี้ด้วยตัวท่านเองหรืออาจจะมีการนำมาใส่ไว้ระหว่างโองการต่าง ๆ นี้ในช่วงการรวบรวมกุรอานภายหลังจากการเสียชีวิตของท่านศาสดา   การเปลี่ยนคำสรรพนามคู่สนทนาจากเพศหญิงเป็นเพศชายก็เป็นอีกเหตุผลที่ยืนยันถึงความหมายนี้
ฟัครุรรอซี เป็นนักวิชาการที่ยิ่งใหญ่ของชาวซุนนี ได้เขียนไว้ในตัฟซีรของเขาว่า ไม่ต้องสงสัยเลยว่าเครือญาติที่สนิทที่สุดของท่านศาสนทูตแห่งอัลลอฮ์นั้นคือ ฟาติมะฮ์ อาลี ฮะซันและฮุเซน ดังนั้น อาลิอะบา จึงหมายถึงพวกท่านอย่างแน่นอน และเจ้าของหนังสือกัชชาฟยังได้รายงานไว้อีกว่า เมื่อโองการนี้ถูกประทานลงมา ก็มีคนถามว่า โอ้ท่านศาสนทูต เครื่อญาติสนิทของท่านที่เป็นข้อบังคับให้พวกเรามอบความรักให้นั้นหมายถึงใคร? ท่านศาสดาดำรัสว่า หมายถึง อาลี ฟาติมะฮ์ และบุตรทั้งสองของเขา ดังนั้นจึงยืนยันได้ว่า สี่ท่านนี้คือญาติสนิทของท่านศาสดา เมื่อเป็นที่ยืนยันแล้ว ดังนั้นจึงเป็นข้อบังคับที่ต้องให้เกียรติพวกท่าน (อาลี ฟาติมะฮ์ ฮะซัน ฮุเซน) เป็นพิเศษ และการที่ให้กล่าวซะละวาต (อัลลอฮุมมะซ็อลลิอาลามุฮัมหมัด วะอาลิมมุฮัมหมัด ไว้ช่วงท้ายการกล่าวตะชะฮ์ฮุด นั้นไม่ได้หมายถึงสิทธิของผู้ใดที่นอกเหนือไปจากพวกท่านนี้ ดังนั้นทั้งหมดนี้บ่งบอกถึงว่า การมอบความรักให้กับพวกท่านนั้นเป็นข้อบังคับ (วาญิบ) นั่นเอง
ญารุลลอฮ์ ซะมัคชะรี เป็นนักวิชาการที่ยิ่งใหญ่ของซุนนี กล่าวถึงความประเสริฐชอง อัศฮาบกีซา ไว้ใน ตัฟซีรกัชชาฟ (บุคคลที่อยู่ร่วมกับท่านศาสดาในวันมุบาฮะละฮ์)
ทัศนะของชีอะฮ์
อัศฮาบกีซา หรือ อาลิกีซา เป็นตำแหน่งที่ชาวชีอะฮ์ใช้เรียกท่านศาสดามุฮัมหมัด อะลี ฟาติมะฮ์ ฮะซัน และฮุเซน โดยกล่าวขานพวกท่านว่า ห้าท่านใต้เสื้อคลุม โดยยึดเอาตามรายงานหนึ่งที่ถูกรู้จักกันว่า ฮะดีษกีซา ซึ่งมีรายงานไว้อย่างมากมายในแหล่งอ้างอิงฮะดีษของทั้งสองนิกาย
ฮะดีษกีซา
ฮะดีษกีซา เป็นฮะดีษที่มุตะวาติรทั้งในชีอะฮ์และซุนนี เพียงแต่แตกต่างกันว่าการรายงานใดที่น่าเชื่อถือ
ปัจจุบันฮะดีษกีซา ที่รู้จักกันในหมู่ชีอะฮ์ ก็คือฮะดีษที่มีอยู่ท้ายหนังสือ มะฟาติฮุลญินาน ที่รายงานจากท่านญาบิร บิน อับดุลลอฮ์ อันซอรี  ซึ่งรายงานจากท่านหญิงฟาติมะฮ์ อัซซะฮ์รอ
ในหมู่นักวิชาการระดับสูงของชีอะฮ์ก็มีความเห็นที่แตกต่างกันเกี่ยวกับความน่าเชื่อถือการรายงานฮะดีษนี้ บ้างก็ไม่ยอมรับในความน่าเชื่อถือของการรายงาน ท่านอัลลามะฮ์ ซัยยิดมุรตะฎอ อัสกะรี อายาตุลลอฮ์ มุฮัมหมัด เร ชะฮ์รี อัลลามะฮ์ริยาฮี และอีกหลายท่านที่ยืนยันถึงความถูกต้องของตัวบทฮะดีษกีซา แต่ก็เห็นต่างในความน่าเชื่อถือของฮะดีษกีซาที่ถูกกล่าวไว้ในท้ายหนังสือมะฟาติฮุลญินาน
เคโรเจน
เคโรเจน เป็นส่วนผสมของสารอินทรีย์ ซึ่งพบในหินตะกอน ตามปกติเคโรเจนจะไม่ละลายในตัวทำละลายอินทรีย์ เพราะมีมวลโมเลกุลสูงมาก (>1,000 Daltons) ส่วนที่ละลายได้เป็นที่รู้จักกันยางมะตอย เมื่อเคโรเจนได้รับความร้อนที่เหมาะสมจากเปลือกโลก เคโรเจนจะให้น้ำมันและก๊าซธรรมชาติ ซึ่งรู้จักกันในนาม สารไฮโดรคาร์บอน (เชื้อเพลิงฟอสซิล) (น้ำมันที่อุณหภูมิ 60-160 °C ก๊าซธรรมชาติที่อุณหภูมิ 150-200 °C) ซึ่งไฮโดรคาร์บอนเหล่านั้น จะไปสะสมตัวในชั้นหินกักเก็บ (Reservoir Rock) ในกรณีนี้ชั้นหินตะกอนที่มีเคโรเจน จะเป็นชั้นหินต้นกำเนิด (Resource Rock) ในการกำเนิดปิโตรเลียม
ชื่อ "เคโรเจน" (Kerogen)ถูกเสนอโดย Alexander Crum Brown นักเคมีอินทรีย์ชาวสก็อต ในปี ค.ศ. 1912
การยิงสลุต
การยิงสลุต (gun-salute) คำว่า “สลุต” นั้นมาจากรากศัพท์ของคำว่า “Salutio” ในภาษาลาติน จุดเริ่มต้นของธรรมเนียมการยิงสลุตนี้กล่าวกันว่า ในสมัยโบราณ เรือสินค้าที่ต้องเดินทางข้ามน้ำข้ามทะเลในระยะทางไกลจำเป็นที่จะต้องมีปืนใหญ่ไว้คุ้มครองสินค้าบนเรือ และจะต้องมีการบรรจุดินปืนในกระบอกปืนไว้ก่อนเพื่อเป็นการเตรียมความพร้อมเผื่อไว้ในกรณีฉุกเฉิน แต่เมื่อเรือได้เดินทางไปถึงท่าเรือของประเทศที่เรือลำดังกล่าวต้องเข้าไปทำการค้าด้วย จึงต้องยิงปืนใหญ่ที่บรรจุแต่ดินปืนออกไปให้หมดเพื่อแสดงความบริสุทธิ์ใจว่ามาอย่างมิตร มิใช่ศัตรู ตั้งแต่นั้นมาจึงได้เกิดเป็นประเพณีการยิงสลุตขึ้น เพื่อเป็นการแสดงความเคารพต่อกันระหว่างเจ้าบ้านและผู้มาเยือน อันเป็นประเพณีที่ชาวเรือได้สืบทอดกันต่อมา
การยิงสลุตในโลก
การยิงสลุต ถือเป็นธรรมเนียมที่ทุกอารยประเทศทั่วโลก ได้ยึดถือสืบทอดกันมาแต่ครั้งโบราณ เพื่อเป็นการแสดงความเคารพให้แก่ชาติ หรือ ธง หรือ บุคคล โดยยิงปืนใหญ่ด้วยดินดำ หรือดินไม่มีควัน มีจำนวนนัดเป็นเกณฑ์ตามควรแก่เกียรติ หรือสิ่งที่ควรรับความเคารพนั้น
จุดเริ่มต้นของธรรมเนียมการยิงสลุตนี้กล่าวกันว่า ในสมัยโบราณ เรือสินค้าที่ต้องเดินทางข้ามน้ำข้ามทะเลในระยะทางไกลจำเป็นที่จะต้องมีปืนใหญ่ไว้คุ้มครองสินค้าบนเรือ และจะต้องมีการบรรจุดินปืนในกระบอกปืนไว้ก่อนเพื่อเป็นการเตรียมความพร้อมเผื่อไว้ในกรณีฉุกเฉิน แต่เมื่อเรือได้เดินทางไปถึงท่าเรือของประเทศที่เรือลำดังกล่าวต้องเข้าไปทำการค้าด้วย จึงต้องยิงปืนใหญ่ที่บรรจุแต่ดินปืนออกไปให้หมดเพื่อแสดงความบริสุทธิ์ใจว่ามาอย่างมิตร มิใช่ศัตรู ตั้งแต่นั้นมาจึงได้เกิดเป็นประเพณีการยิงสลุตขึ้น เพื่อเป็นการแสดงความเคารพต่อกันระหว่างเจ้าบ้านและผู้มาเยือน อันเป็นประเพณีที่ชาวเรือได้สืบทอดกันต่อมา แต่เดิมประเพณีการยิงสลุตได้กำหนดตัวเลขการยิงเอาไว้ที่จำนวน 7 นัด ซึ่งในขณะนั้นทางทวีปยุโรปถือว่าเป็นเลขดี เพราะเชื่อกันตามคัมภีร์ฝรั่งที่ถือว่าพระเจ้าสร้างโลกใน 7 วัน หรือเหตุผลอีกกระแสหนึ่งที่ว่าบนเรือรบแต่ละลำมีปืนใหญ่ลำละ 7 กระบอก จึงต้องยิงให้เคลียร์หมดทุกกระบอกๆ ละ 1 นัด และยังมีธรรมเนียมต่อไปอีกว่า เมื่อเรือสินค้าได้ยิงให้แก่เจ้าของจำนวน 7 นัดแล้ว ทางป้อมปืนใหญ่ของชาติเจ้าของท่าจึงต้องยิงตอบออกมาเป็นจำนวน 3 เท่า ซึ่งก็คือ 21 นัด ในเวลาต่อมาได้มีการทำความตกลงกันใหม่ว่าควรให้ทั้งสองฝ่ายยิงในจำนวน 21 นัดเท่ากัน โดยมีประเทศอังกฤษเป็นชาติแรกในการวางกฎระเบียบการยิงสลุต 21 นัด และได้ถือเป็นกติกาสากลสืบต่อกันมา เพื่อเป็นการให้เกียรติแก่ชาติและพระมหากษัตริย์ของประเทศนั้น ๆ
การยิงสลุตในประเทศไทย
เท่าที่ปรากฏตามหลักฐาน ประเทศไทยมีการยิงสลุตครั้งแรกในสมัยสมเด็จพระนารายณ์มหาราช ซึ่งมีในบันทึกของจดหมายเหตุฝรั่งเศสกล่าวถึงเรือรบฝรั่งเศสชื่อ เลอโวตูร์ ที่ได้เดินทางเข้ามาถึงป้อมวิชเยนทร์ (ป้อมวิชัยประสิทธิ์ในปัจจุบัน) ที่เมืองบางกอก มองซิเออร์คอนูแอล กัปตันเรือได้มีใบบอกเข้าไปถามทางราชสำนักอยุธยาว่าจะขอยิงสลุตให้เป็นเกียรติแก่ชาติสยาม ทางราชสำนักจะขัดข้องไหม สมเด็จพระนารายณ์มหาราชจึงรับสั่งให้ออกพระศักดิ์สงคราม (มองซิเออร์คอม เดอร์ ฟอร์แบงก์ นายทหารชาวฝรั่งเศส) ผู้รักษาป้อมในขณะนั้น อนุญาตให้ฝรั่งเศสยิงสลุตได้ ต่อมาเมื่อสิ้นแผ่นดินสมเด็จพระนารายณ์แล้ว พระเจ้าแผ่นดินพระองค์ใหม่คือสมเด็จพระเพทราชา ทรงไม่โปรดปรานฝรั่งเศส จึงทำให้ธรรมเนียมการยิงสลุตได้ถูกยกเลิกไป แต่ถึงที่สุดแล้ว ธรรมเนียมการยิงสลุตนี้ ก็ได้เริ่มกลับมารื้อฟื้นขึ้นอีกครั้งในสมัยพระบาทสมเด็จพระจอมเกล้าเจ้าอยู่หัว รัชกาลที่ 4 คราวที่ต้อนรับ เซอร์ จอห์น เบาว์ริง ราชทูตอังกฤษ เมื่อปี พ.ศ. 2398
พระราชกำหนดยิงสลุต ร.ศ.131 (พ.ศ. 2455) ได้ถูกยกเลิกไปเมื่อ พ.ศ. 2483 ดังนั้นประเพณียิงสลุตจึงได้อวสานลงเพียงแค่นั้น แต่เมื่อสงครามโลกครั้งที่ 2 ได้ยุติลง ทางราชการจึงรื้อฟื้นประเพณียิงสลุตขึ้นมาใหม่ ซึ่งเริ่มยิงสลุตครั้งแรกในวันที่ 5 ธันวาคม พ.ศ. 2491 เนื่องในพระราชพิธีวันเฉลิมพระชนมพรรษาของรัชกาลที่ 9 ดังนั้นประเพณีการยิงสลุตจึงสืบทอดจากนั้นมาจนทุกวันนี้ โดยกำหนดข้อบังคับไว้โดยสรุปดังนี้ กองทหารซึ่งมีหน้าที่ยิงสลุต เฉพาะเมื่อรับงานหนึ่ง ๆ การยิงสลุต ให้ใช้ปืนไม่ต่ำกว่า 2 กระบอก โดยปกติห้ามมิให้มีการยิงสลุตในระหว่างเวลาตั้งแต่พระอาทิตย์อัสดงคตไปจนถึงเวลาธงขึ้น คือ 8 นาฬิกา เว้นแต่เป็นการพิเศษที่มีคำสั่งกระทรวงกลาโหมเฉพาะคราว
คำว่า “ สลุตหลวง ” นั้น หมายความว่า การยิงสลุตมีจำนวน 21 นัด
คำว่า “ สลุตหลวงพิเศษ ” นั้น หมายความว่า การยิงสลุตมีจำนวน 101 นัด และให้กระทำได้ต่อเมื่อได้รับคำสั่งจากกระทรวงกลาโหม
ในวันที่ 4 พฤษภาคม 3 มิถุนายน 28 กรกฎาคม และ 12 สิงหาคม ทหารบก ทหารเรือ และทหารอากาศ ทำการยิงสลุต เวลา 12 นาฬิกา (เที่ยงตรง) โดยยิงสลุตตามจังหวะเสียงเพลงสรรเสริญพระบารมีจำนวน 21 นัด นอกจากวันสำคัญทั้งสามแล้ว ยังมีการยิงสลุตหลวงอีกตามโอกาสพระราชพิธีเฉพาะ ได้แก่
กิตติ ลิ่มสกุล
ดร.กิตติ ลิ่มสกุล (เกิด 5 เมษายน พ.ศ. 2497) เป็นนักการเมืองและนักเศรษฐศาสตร์ชาวไทย เป็นผู้ร่วมก่อตั้งพรรคไทยรักไทย ในปี 2541 เคยทำหน้าที่ที่ปรึกษานโยบายของนายกรัฐมนตรี (ทักษิณ ชินวัตร) เป็นกรรมการผู้ช่วยรัฐมนตรี ปัจจุบันเป็นรองหัวหน้าพรรคเพื่อไทย
ประวัติ
ดร.กิตติ ลิ่มสกุล เกิดเมื่อวันที่ 5 เมษายน พ.ศ. 2497 สำเร็จการศึกษาระดับปริญญาตรี เศรษฐศาสตรบัณฑิต จากคณะเศรษฐศาสตร์ จุฬาลงกรณ์มหาวิทยาลัย ระดับปริญญาโท เศรษฐศาสตรมหาบัณฑิต (ภาษาอังกฤษ) จากมหาวิทยาลัยธรรมศาสตร์ และสำเร็จการศึกษาระดับปริญญาเอก เศรษฐศาสตรดุษฎีบัณฑิต จากมหาวิทยาลัยนาโกย่า ประเทศญี่ปุ่น ด้วยทุนรัฐบาลญี่ปุ่น (Monbusho Scholarship)
การทำงาน
กิตติ ลิ่มสกุล เคยทำงานเป็นอาจารย์ประจำ คณะเศรษฐศาสตร์ จุฬาลงกรณ์มหาวิทยาลัย ระหว่างปี 2522 - 2529 ดำรงตำแหน่งทางวิชาการสูงสุดเป็นรองศาสตราจารย์ ระดับ 9 และเขาได้รับแต่งตั้งเป็นศาสตราจารย์, หัวหน้าโครงการ ประจำ Saitama University, Saitama, Japan ในปี 2559 - 2563 และเป็นหัวหน้าโครงการ ประจำ ศูนย์บริการวิชาการแห่งจุฬาลงกรณ์มหาวิทยาลัย ในปี 2558
งานการเมือง
กิตติ ลิ่มสกุล เป็นหนึ่งในผู้ร่วมก่อตั้งพรรคไทยรักไทย ในปี 2541 ภายหลังการจัดตั้งรัฐบาลของทักษิณ ชินวัตร เขาได้รับแต่งตั้งเป็นที่ปรึกษานโยบายของนายกรัฐมนตรี โดยเป็นผู้วางนโยบายการพัฒนาด้วยการพึ่งตนเอง หนึ่งตำบล-หนึ่งผลิตภัณฑ์ (One Tambon–One Product, A Self-help Development Policy for Thailand) ให้กับรัฐบาลของพรรคไทยรักไทย ต่อมาในปี 2547 ได้รับแต่งตั้งเป็นกรรมการผู้ช่วยรัฐมนตรี ประจำกระทรวงการคลัง และในปี 2549 เป็นกรรมการผู้ช่วยรัฐมนตรี ประจำกระทรวงศึกษาธิการ
กิตติ ลิ่มสกุล กลับมามีบทบาททางการเมืองอีกครั้ง เมื่อได้รับแต่งตั้งเป็นรองหัวหน้าพรรคเพื่อไทย ในปี 2565 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ พรรคเพื่อไทย ลำดับที่ 90
จัตวาลักษณ์
จัตวาลักษณ์ (The Sign of the Four) หรือฉบับแปลใหม่ใช้ชื่อว่า รหัสลักษณ์แห่งสี่ เป็นนวนิยายเรื่องยาวเรื่องที่ 2 ของเซอร์อาร์เธอร์ โคนัน ดอยล์‎ เกี่ยวกับการสืบสวนคดีของนักสืบชื่อดัง เชอร์ล็อก โฮมส์ กับหมอวอตสัน สหายของเขา ตีพิมพ์ครั้งแรกในปี ค.ศ. 1890 ลงใน เป็นเรื่องเกี่ยวกับ หญิงสาวผู้เป็นลูกความ นาม แมรี่ มอสแตน ( ภายหลังแต่งงานกับหมอวัตสัน ) กับการแย่งสมบัติอัคระ และการฆาตกรรมปริศนา นิตยสาร Lippincott's Monthly Magazine
แผ่นดินไหวในชเวโบ พ.ศ. 2555
'''แผ่นดินไหวในชเวโบ พ.ศ. 2555''' เกิดขึ้นเมื่อเวลา 07.42 น. ตามเวลาท้องถิ่น (01:12 UTC) ของวันที่ 11 พฤศจิกายน วัดขนาดได้ที่แมกนิจูด 6.8 และวัดความรุนแรงได้ที่ระดับ 8 ในมาตราเมร์กัลลี จุดเหนือศูนย์เกิดแผ่นดินไหวอยู่ใกล้กับเมือง Male ห่างจากนครชเวโบไปทางเหนือ-ตะวันออกเฉียงเหนือ 52 กิโลเมตร มีรายงานความเสียหายอย่างมากและเป็นไปได้ว่าผู้เสียชีวิตจากใกล้จุดเหนือศูนย์กลางแผ่นดินไหว โดยเกรงว่า ประชาชนอย่างน้อย 13 คนเสียชีวิต และมียอดผู้ได้รับบาดเจ็บสูงกว่านี้อีกมาก สะพานที่อยู่ระหว่างการก่อสร้างแห่งหนึ่งถล่มลงสู่แม่น้ำอิรวดีบางส่วนใกล้กับชเวโบ และเหมืองทองถล่มที่ Sintku
ฟุตบอลชิงแชมป์สโมสรโลก 2012
ฟุตบอลชิงแชมป์สโมสรโลก 2012 หรือ ฟีฟ่า คลับ เวิลด์ คัพ 2012 เป็นการแข่งขันครั้งที่ 9 ของรายการนี้ แข่งขันกันระหว่างวันที่ 6-16 ธ.ค. ที่ประเทศญี่ปุ่น
ผักชีลาว
ผักชีลาว เป็นพืชล้มลุกชนิดหนึ่ง อยู่ในวงศ์ Apiaceae (Umbelliferae) ตัวอย่างพืชที่อยู่ในวงศ์นี้ ได้แก่ แคร์รอต, ขึ้นฉ่าย, ผักชี ฯลฯ
ลักษณะ
ลักษณะทางพฤกษศาสตร์ :ผักชีลาวเป็นพืชล้มลุกตระกูลเดียวกับผักชี ลำต้นมีสีเขียวเข้มขนาดเล็ก ลักษณะใบเป็นใบประกอบแบบขนนกมีสีเขียวสดออกเรียงสลับกัน ดอกมีขนาดเล็กสีเหลืองออกเป็นช่อ ก้านช่อดอกมีลักษณะคล้ายกับซี่ร่ม ผลแก่เป็นรูปไข่แบนมีสีน้ำตาลอมเหลือง ถ้านำไปใช้เป็นเครื่องเทศจะเก้บได้ก้ต่อเมื่อดอกเริ่มเปลี่ยนเป็นสีน้ำตาล แต่ส่วนใหญ่จะพบในรูปของการทานสดเป็นผักมากกว่า ซึ่งควรเก็บก่อนที่จะออกดอก ผักชีลาวมีสองชนิด คือ ชนิดที่มาจากยุโรป (Dill) และชนิดที่มีกำเนิดในเอเชียเขตร้อน (Indian Dill) ในประเทศไทยมีการปลูกเพื่อใช้ทานเป็นผักมากกว่าปลูกเพื่อใช้ผลมาทำเครื่องเทศเพราะมีคุณภาพน้อยกว่าประเทศอินเดีย
การเตรียมดินในการปลูก :มีการฟื้นดิน ตากแดดให้แห้งเพื่อทำลายเชื้อโรคและวัชพืชที่อยู่ในดิน ทิ้งไว้ประมาณ 10 วัน หลังจากนั้นก็ทำการ พรวนดิน เก็บเศษวัชพืชต่างๆ และนำปุ๋ยคอกหรือปุ๋ยหมักที่สลายตัวดีแล้วมาใส่คลุกเคล้าให้เข้ากับดิน ทั้งนี้เพื่อความอุดมสมบูรณ์ของดิน ถ้าพบว่าดินเป็นกรด ควรนำปูนขาวมาคลุกกับดินเพื่อปรับสภาพของดินให้เหมาะในการเพาะปลูก
วิธีปลูก
วิธีปลูกมี 2 วิธี ได้แก่
สารสำคัญที่พบ :ผลผักชีลาวมีน้ำมันหอมระเหย ซึ่งปริมาณน้ำมันที่ได้ขึ้นอยู่กับแหล่งเพาะปลูกและฤดูกาลที่เก็บเกี่ยว นอกจากนี้แล้วยังประกอบด้วย สารดิลลาโนไซด์ สารประเภทกรดฟีโนลิค โปรตีน ไขมัน เป็นต้น
คุณประโยชน์
น้ำมันผักชีลาว (Dill seed oil) ได้จากการนำผลแก่แห้งไปกลั่นด้วยไอน้ำ สารสำคัญที่พบคือ คารืโวน ดี-ไลโมนีน และอัลฟ่า-เฟลเลนดรีน สารอื่นที่มีปริมาณรองลงมาคือ ไดไฮโดรคาร์โวน ยูจีนอล ไพนีน และอะนีโทล เป็นต้น
สรรพคุณทางยา :นำผลแก่แห้งของผักชีลาวบดให้เป็นผง ชงกับน้ำดื่มวันละ 4-5 แก้ว แก้อาการปวดท้อง แน่นท้อง ท้องอืดท้องเฟ้อ ช่วยขับลมหรือใช้ต้นสดของผักชีลาวผสมกับนมให้เด็กอ่อนดื่มแก้ท้องอืดท้องเฟ้อได้เช่นกัน ส่วนน้ำมันมักใช้ผสมในยาย่อยอาหาร ยาแก้ท้องอืดท้องเฟ้อ
ประโยชน์ทางอาหาร :ใบสดและใบแห้งใช้โรยบนอาหารประเภทปลาเพื่อดับกลิ่นคาว ใบใส่แกงอ่อมแกงหน่อไม้ห่อหมกแกล้มแกงเนื้อน้ำพริกปลาร้าผักใส่ไข่ยอดใบรับประทานกับลาบเมล็ด และใบช่วยชูรสเมล็ดมีน้ำมันหอมระเหยใช้ในอุตสาหกรรมอาหาร เมล็ดแห้งที่แก่เต็มที่ใช้เป็นยาบำรุงกำลังชั่วคราวและขับลมในท้อง เมล็ดก่อนนำมาประกอบอาหารควรบดก่อน โดยนิยมโรยบนสลัดผักและมันฝรั่งบดเพื่อเพิ่มรสชาติ นอกจากนี้น้ำมันผักชีลาวยังใช้แต่งกลิ่นผักดอง น้ำซอส สตู ขนมหวาน เครื่องดื่มและเหล้า
บันไดนัมโคเอนเตอร์เทนเมนต์
บันไดนัมโคเอนเตอร์เทนเมนต์ก่อตั้งขึ้นเมื่อวันที่ 31 มีนาคม ค.ศ. 2006 หลังจากการควบรวมกิจการระหว่างนัมโคและบันได เมื่อวันที่ 29 กันยายน ค.ศ. 2005 แต่เดิมรู้จักกันในชื่อนัมโคบันไดเกมพวกเขารวมทั้งบันไดเกมและนัมโคเน็ตเวิร์กในเดือนมกราคมเพื่อสร้างแผนกย่อยในภูมิภาคอเมริกาเหนือนัมโคบันไดเกมอเมริกา นัมโคบันไดเกมได้สนับสนุนแผนกวิดีโอเกมของบันเพรสโตใน ค.ศ. 2008 และปิดตัวบันไดเน็ตเวิร์กใน ค.ศ. 2009 การดำเนินงานด้านการพัฒนาถูกแยกออกเป็นบริษัทใหม่ใน ค.ศ. 2012 ในชื่อบันไดนัมโคสตูดิโอส์เพื่อช่วยสร้างเวลาในการพัฒนาที่เร็วขึ้นและการทำงานร่วมกันที่แน่นขึ้นระหว่างทีมพัฒนา บริษัทได้เปลี่ยนชื่อเป็นบันไดนัมโคเกมใน ค.ศ. 2014 ก่อนจะเป็นบันไดนัมโคเอนเตอร์เทนเมนต์ซึ่งเป็นชื่อปัจจุบันของบริษัทใน ค.ศ. 2015
บันไดนัมโคเอนเตอร์เทนเมนต์ผลิตแฟรนไชส์วิดีโอเกมที่ทำยอดขายมากกว่าหลายล้านชุดรวมถึง เทคเคน, แพ็ก-แมน, กาแลกเซียน, กันดั้ม, เทลส์, โซลคาลิเบอร์, เอซคอมแบต และ ไทโกะโนะทัตสึจิน และเป็นผู้จัดจำหน่ายวิดีโอเกมรายใหญ่อันดับสามของญี่ปุ่นและใหญ่เป็นอันดับเจ็ดของโลก บริษัทยังเป็นเจ้าของลิขสิทธิ์ให้กับแฟรนไชส์สื่อญี่ปุ่นหลายแห่งเช่น ดราก้อนบอล, วันพีซ และ นารูโตะ บันไดนัมโคเอนเตอร์เทนเมนต์ยังเป็นพื้นที่การพัฒนาที่สำคัญของ "หน่วยกลยุทธ์ทางธุรกิจเนื้อหา" (Content SBU) ของบันไดนัมโคกรุ๊ป และยังเป็นสาขาวิดีโอเกมหลักของบันไดนัมโคโฮลดิงส์
Parallel ATA
มาตรฐาน ATA แบบขนาน เป็นผลมาจากประวัติศาสตร์อันยาวนานของการพัฒนาด้านเทคนิคที่เพิ่มขึ้นซึ่งเริ่มต้นจาก AT Attachment อินเตอร์เฟซ ได้รับการพัฒนาสำหรับใช้งานในเครื่องคอมพิวเตอร์ส่วนบุคคลในช่วงต้น(PC AT) อินเตอร์เฟซ ATA ได้รับการพัฒนาเริ่มต้นในตัวเองหลายขั้นตอนจาก Western Digital เดิมคือ อินเตอร์เฟซแบบบูรณาการไดรฟ์อิเลคโทรนิคนิคส์ (Integrated Drive Electronics:IDE)  เป็นผลให้เกิดคำพ้องความหมายใกล้เคียงกับ ATA / ATAPI และยังคงใช้งานร่วมกันอย่างไม่เป็นทางการ โดยเฉพาะอย่างยิ่งสำหรับ Extended IDE (EIDE) หรือ ส่วนขยายของ IDE และ Ultra ATA (UATA) หรือ อัลตร้า ATA ต่อมาหลังจากการเปิดตัวของ Serial ATA (SATA) ในปี 2003 ชื่อ ATA ถูกเปลี่ยนเป็น Parallel ATA หรือ PATA
สาย ATA แบบขนานอนุญาตให้มีความยาวสูงสุดที่ 18 (457 มิลลิเมตร) เพราะขีดจำกัดนี้ เทคโนโลยีนี้จึงปรากฏใช้เป็นอินเตอร์เฟซภายในสำหรับจัดเก็บข้อมูลคอมพิวเตอร์ เป็นเวลาหลายปีแล้ว ที่ ATA มีให้พบมากที่สุดและเป็นอินเตอร์เฟซที่ราคาไม่แพง มันได้ถูกแทนที่โดย SATA ในระบบใหม่ๆ
กราเมอร์
ในเทวตำนานนอร์ส ดาบกราเมอร์ (Gramr) เป็นดาบที่จอมเทพโอดินน์ปักไว้ที่ต้นไม้ใหญ่ต้นหนึ่ง ผู้ดึงดาบดล่มนี้มีนามว่าซีคมุนด์ บุตรมนุษย์ของจอมเทพ ซีคมุนด์ใช้ดาบเล่มนี้ประลองกับศัตรู จอมเทพไม่ต้องการให้ซีคมุนด์ชนะจึงทำลายดาบเล่มนี้เป็นชิ้นเล็กชิ้นน้อย
เศษซากของดาบเล่มนี้ตกทอดมาถึง ซีกวร์ด บุตรของซีคมุนด์ ซีกวร์ดตีดาบเล่มนี้ขึ้นใหม่จากเศษซากเดิม และใช้มันสังหารมังกรฟาฟนีร์ มหากาพย์ นีเบอลุงเงินลีท เรียกดาบเล่มนี้ว่า ดาบบัลมุง (Balmung) บทอุปรากร แหวนของนีเบอลุง โดยริชชาร์ท วากเนอร์ เรียกดาบเล่มนี้ว่า ดาบโนทุง (Nothung)
เส้นเมริเดียนที่ 15 องศาตะวันออก
เส้นเมริเดียนที่ 15 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 15 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 165 องศาตะวันตก
เส้นเมริเดียนนี้ ถือเป็นแกนกลางของเวลายุโรปกลาง
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 15 องศาตะวันออกลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇳🇴 ! scope="row" style="background:#b0e0e6;" | มหาสมุทรแอตแลนติก ! scope="row" | 🇳🇴 ! scope="row" style="background:#b0e0e6;" | เวสต์ฟิวยร์ ! scope="row" | 🇳🇴 ! scope="row" | 🇸🇪 ! scope="row" style="background:#b0e0e6;" | ทะเลบอลติก ! scope="row" | 🇩🇰 ! scope="row" style="background:#b0e0e6;" | ทะเลบอลติก ! scope="row" | 🇵🇱 ! scope="row" | 🇩🇪 ! scope="row" | 🇵🇱 ! scope="row" | 🇨🇿 ! scope="row" | 🇵🇱 ! scope="row" | 🇨🇿 ! scope="row" | 🇦🇹 ! scope="row" | 🇸🇮 ! scope="row" | 🇭🇷 ! scope="row" style="background:#b0e0e6;" | ทะเลเมดิเตอร์เรเนียน ! scope="row" | 🇮🇹 ! scope="row" style="background:#b0e0e6;" | ทะเลเมดิเตอร์เรเนียน ! scope="row" | 🇮🇹 ! scope="row" style="background:#b0e0e6;" | ทะเลเมดิเตอร์เรเนียน ! scope="row" | 🇮🇹 ! scope="row" style="background:#b0e0e6;" | ทะเลเมดิเตอร์เรเนียน ! scope="row" | 🇱🇾 ! scope="row" | 🇹🇩 ! scope="row" | 🇳🇪 ! scope="row" | 🇹🇩 ! scope="row" | 🇨🇲 ! scope="row" | 🇹🇩 ! scope="row" | 🇨🇲 ! scope="row" | 🇨🇫 ! scope="row" | 🇨🇲 ! scope="row" | 🇨🇬 ! scope="row" | 🇨🇩 ! scope="row" | ! scope="row" | 🇳🇦 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ประยงค์
ประยงค์ เป็นไม้ในวงศ์ Meliaceae อยู่ในสกุลเดียวกับลางสาด ลองกอง ใบมีสีเขียวเข้ม หนา มีใบย่อย 5 ใบ ใบรูปร่างโค้งมนปลายแหลม ออกดอกเป็นช่อ ดอกขนาดเล็กรูปร่างเป็นเม็ดกลม ๆ มี 20–30 ดอกต่อช่อ ดอกมีสีเหลือง พบในกัมพูชา จีน อินโดนีเซีย พม่า ไต้หวัน ไทย เวียดนาม และอาจจะมีในลาว
ในประยงค์มีสารออกฤทธิ์หลายชนิด เช่น สารกลุ่ม Cyclopentabenzofuran ซึ่งเป็นอนุพันธ์ของสาร Rocaglamide, Odorine, Aglain, Lignanes และ Triterpenes สารเหล่านี้มีฤทธิ์ในการกำจัดแมลงวันผลไม้ได้ สารสกัดด้วยน้ำจากกิ่งอ่อนยับยั้งการเจริญเติบโตของผักโขมและหญ้าข้าวนกได้ ชาวโอรังอัซลีในรัฐเประ ประเทศมาเลเซียนำดอกไปแช่น้ำใช้ลดไข้
โตเกียวซานาดู
โตเกียวซานาดู (東亰ザナドゥ (Tokyo Zanadu)) เป็นวิดีโอเกมแนวแอ็กชันเล่นตามบทบาท พัฒนาโดยนิฮอนฟาลคอม เกมนี้เป็นส่วนหนึ่งของชุดเกม ซานาดู และได้รับการพัฒนาออกมาจากความปรารถนาของนิฮอนฟาลคอมในการสร้างเกมประเภทที่หลากหลายและการตั้งค่าที่แตกต่างจากแฟรนไชส์เกมแนวเล่นตามบทบาทอื่น ๆ ได้แก่ เดอะเลเจนด์ออฟฮีโรส์ และ อีส ตัวเกมวางจำหน่ายครั้งแรกในญี่ปุ่นสำหรับเครื่องเพลย์สเตชันวิต้า ในเดือนกันยายน ค.ศ. 2015 และทั่วโลกในเดือนมิถุนายน ค.ศ. 2017 ตัวเกมเวอร์ชันปรับปรุงของ โตเกียวซานาดู วางจำหน่ายในชื่อ โตเกียวซานาดูอีเอกซ์พลัส (Tokyo Xanadu eX+) โดยได้วางจำหน่ายในญี่ปุ่นสำหรับเครื่องเพลย์สเตชัน 4 ในเดือนกันยายน ค.ศ. 2016 และทั่วโลกในเดือนธันวาคม ค.ศ. 2017 พร้อมกับการพอร์ดลงไมโครซอฟท์ วินโดวส์
ผลตอบรับ
นิตยสารวิดีโอเกมญี่ปุ่น แฟมิซือ ให้คะแนนรีวิวเกม โตเกียวซานาดู ที่ 32/40 คะแนน ตัวเกมแบบกล่องของ โตเกียวซานาดู มียอดขายรวม 88,879 ชุดภายในสัปดาห์แรกของการวางจำหน่ายที่ประเทศญี่ปุ่น โดยทำสถิติยอดขายซอฟต์แวร์สำหรับสัปดาห์นั้น ๆ โดยมียอดขายมากกว่า 112,000 ชุดภายในสามสัปดาห์
บัณฑิตวิทยาลัย มหาวิทยาลัยนเรศวร
บัณฑิตวิทยาลัย มหาวิทยาลัยนเรศวร ดำเนินการจัดตั้งโดยมีภารกิจหน้าที่ในการกำกับดูแลและควบคุมมาตรฐานการศึกษา การจัดการเรียนการสอนในระดับบัณฑิตศึกษา (ระดับปริญญาโท และปริญญาเอก) ร่วมกับคณะต่างๆ ของมหาวิทยาลัย
ประวัติ
25 มกราคม พ.ศ. 2510 โดยเริ่มต้นจากการเป็นวิทยาลัยวิชาการศึกษาพิษณุโลก ตามพระราชบัญญัติวิทยาลัยวิชาการศึกษา
28 มิถุนายน พ.ศ. 2517 โดยพระราชบัญญัติมหาวิทยาลัยศรีนครินทรวิโรฒเมื่อวันที่ 28 มิถุนายน พ.ศ. 2517 นามมหาวิทยาลัยศรีนครินทรวิโรฒ เป็นนามพระราชทานจากพระบาทสมเด็จพระเจ้าอยู่หัวภูมิพลอดุลยเดช
29 กรกฎาคม พ.ศ. 2533 วันสถาปนามหาวิทยาลัย ซึ่งเป็นวันครบรอบ 400 ปี ของการเสด็จขึ้นครองราชย์ของสมเด็จพระนเรศวรมหาราช พระมหากษัตริย์ผู้ทรงคุณูปการอันใหญ่หลวงแก่แผ่นดินไทย อีกทั้งยังทรงเป็นพระมหากษัตริย์ที่ทรงมีประสูติกาล และจำเริญวัยที่เมืองพิษณุโลก
9 ตุลาคม พ.ศ. 2532 “มหาวิทยาลัยนเรศวร” พระบาทสมเด็จพระเจ้าอยู่หัวภูมิพลอดุลยเดชได้ทรงพระกรุณา โปรดเกล้าฯ พระราชทานนามมหาวิทยาลัย
บัณฑิตวิทยาลัย มหาวิทยาลัยนเรศวร เป็นหน่วยงานเทียบเท่าคณะ ที่มีการเริ่มก่อตั้งในสมัยเป็นวิทยาลัยการศึกษา พิษณุโลก และวิทยาลัยการศึกษาได้ปรับเปลี่ยนสถานะเป็นมหาวิทยาลัยศรีนครินทรวิโรฒ วิทยาลัยเขตพิษณุโลก ต่อมาเมื่อวันที่ 29 กรกฎาคม 2533 มหาวิทยาลัยได้รับการสถาปนาเป็นมหาวิทยาลัยนเรศวร ตามพระราชบัญญัติมหาวิทยาลัยนเรศวรและได้ตราพระราชบัญญัติมหาวิทยาลัยนเรศวร ประกาศในราชกิจจานุเบกษา บัณฑิตวิทยาลัย จึงเป็นหน่วยงานในสังกัดมหาวิทยาลัยนเรศวร จนถึงปัจจุบัน
บัณฑิตวิทยาลัย มหาวิทยาลัยนเรศวร มีหน้าที่ในการกำกับมาตรฐานการจัดการศึกษาในระดับบัณฑิตศึกษา เพื่อให้หลักสูตร  คณาจารย์บัณฑิตศึกษาและนิสิตบัณฑิตศึกษา มีคุณภาพตามมาตรฐานระดับอุดมศึกษา และนโยบายที่มหาวิทยาลัยนเรศวรกำหนด รวมทั้งให้บริการ สนับสนุนการจัดการจัดศึกษาระดับบัณฑิตศึกษา ตั้งแต่การรับเข้าศึกษาจนสำเร็จการศึกษา โดยมีคณบดีบัณฑิตวิทยาลัยเป็นหัวหน้าหน่วยงาน มีรองคณบดีทำหน้าที่กำกับดูแลและบริหารงานตามภารกิจที่ได้รับมอบหมาย มีสำนักงานเลขานุการบัณฑิตวิทยาลัยมีหน่วยงานย่อย ซึ่งมีการแบ่งส่วนงานภายใต้การกำกับดูแลของหัวหน้าสำนักงานเลขานุการบัณฑิตวิทยาลัยออกเป็น 5 งาน ประกอบด้วย งานอำนวยการ งานวิชาการ งานแผนและสารสนเทศ งานวิจัยและวิเทศสัมพันธ์ และสำนักพิมพ์มหาวิทยาลัยนเรศวร
หลักสูตรการศึกษา
ปัจจุบัน การศึกษาในระดับบัณฑิตศึกษาของมหาวิทยาลัยนเรศวรแบ่งออกเป็นหลักสูตรปกติ หลักสูตรนานาชาติ และโครงการพิเศษ โดยมีหลักสูตรทั้งสิ้น ดังนี้
รัฐอากวสกาเลียนเตส
รัฐอากวสกาเลียนเตส (Aguascalientes) เป็นรัฐในประเทศเม็กซิโก ตั้งอยู่ทางตอนกลางของประเทศ ชื่อของรัฐมีความหมายว่า "เขตน่านน้ำร้อน" รัฐมีเมืองหลวงคือเมืองอากวสกาเลียนเตส มีพื้นที่ 5,471 ตร.กม. มีประชากรราว 1,065,416 คน (ข้อมูลปี 2005)
วงศ์จิ้งจกและตุ๊กแก
วงศ์จิ้งจกและตุ๊กแก เป็นวงศ์ของสัตว์เลื้อยคลานในอันดับย่อยกิ้งก่า (Lacertilia) ใช้ชื่อวงศ์ว่า Gekkonidae เป็นวงศ์ที่คุ้นเคยเป็นอย่างดีในชื่อสามัญว่า "จิ้กจก" และ "ตุ๊กแก"
มีลักษณะโดยรวม คือ ส่วนมากมีขาเห็นได้ชัดเจน ยกเว้นในวงศ์ย่อยบางวงศ์ในออสเตรเลียที่ไม่มีขา ผิวหนังของลำตัวมีเกล็ดขนาดเล็กปกคลุมและอาจมีตุ่มกระจายอยู่บ้าง ไม่มีกระดูกในชั้นหนังทางด้านหลังของลำตัว แต่บางชนิดอาจจะมีกระดูกในชั้นหนังทางด้านท้องของลำตัว กระดูกหัวไหล่มีกระดูกอินเตอร์คลาวิเคิลเป็นรูปตัวที และกระดูกไหปลาร้าเป็นรูปหักมุม สามารถสะบัดหางให้หลุดจากลำตัวได้เพื่อหลอกศัตรูที่มาคุกคาม โดยตำแหน่งที่ปล่อยหางหลุดนั้นอยู่ทางด้านท้ายของก้านกระดูกทางด้านข้างของกระดูกสันหลังส่วนหางทุกปล้อง พื้นผิวด้านบนมีลิ้นมีตุ่มกลม ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์ไม่มีฟัน
เป็นวงศ์ที่มีขนาดใหญ่ โดยยังแบ่งออกได้เป็นวงศ์ย่อยอีก 4 วงศ์ (ดูในตาราง)
มีจำนวนสมาชิกในวงศ์มากมายถึงเกือบ 1,000 ชนิด และ 109 สกุล ซึ่งจำนวนนี้ยังไม่แน่นอน เนื่องจากมีการสำรวจพบเจอชนิดใหม่ ๆ เพิ่มขึ้นทุกปี ขยายพันธุ์ด้วยการวางไข่ มีเพียงไม่สกุลเท่านั้น เช่น Hoplodacatylus ที่ตกลูกเป็นตัว
ลักษณะเด่นอีกประการหนึ่งของวงศ์นี้ที่เป็นที่รับรู้อย่างดีของมนุษย์ คือ เสียงร้อง อันเป็นที่มาของชื่อสามัญและชื่อวิทยาศาสตร์ที่ใช้เรียก สัตว์เลื้อยคลานในวงศ์นี้โดดเด่นมากในการส่งเสียงร้อง โดยมีแผ่นเยื่อกำเนิดเสียงและกล่องเสียงจึงทำให้เกิดเสียงได้ และด้วยความซับซ้อนมากกว่าเสียงที่เกิดจากการผลักดันอากาศออกทางจมูกหรือปาก ในตัวผู้ของหลายชนิดใช้เสียงในการประกาศอาณาเขตตลอดจนใช้ดึงดูดตัวเมีย โดยเป็นเสียงร้องที่สั้นและมักร้องซ้ำ ๆ และติดต่อกันหลายครั้ง แม้ว่าส่วนใหญ่เสียงร้องอาจจะคล้ายคลึงกันแต่ชนิดที่ต่างกันแม้อาศัยอยู่ในบริเวณเดียวกันก็มีเสียงที่ต่างกัน โดยทั่วไปตัวผู้จะส่งเสียงร้องไปยังทิศทางที่มีตัวผู้ตัวอื่นหรือมีตัวเมียอยู่ตรงนั้น แต่บางครั้งก็อาจส่งเสียงร้องได้โดยไม่มีทิศทาง ในสกุล Ptenopus ที่พบในแอฟริกา เมื่ออกจากโพรงในช่วงใกล้ค่ำและส่งเสียงร้องประสานกันคล้ายกับเสียงร้องของกบ
นอกจากนี้แล้วในบางชนิดจะมีเสียงร้องอย่างจำเพาะระหว่างแสดงพฤติกรรมปกป้องอาณาเขต และเป็นเสียงร้องช่วงยาวมากกว่าเสียงร้องที่ใช้ในเวลาทั่วไป ซึ่งเสียงร้องเตือนนี้นอกจากจะใช้ร้องเตือนสัตว์ประเภทเดียวกันที่มาเข้าใกล้ ยังร้องเตือนสัตว์ที่ใหญ่ รวมถึงมนุษย์ได้ด้วย โดยทั้งตัวผู้และตัวเมียจะส่งเสียงร้องได้เท่ากัน โดยเฉพาะเสียงร้องประกาศอาณาเขตนี้ โดยชนิดที่มีเสียงร้องที่ซับซ้อนและหลากหลายที่สุด คือ ตุ๊กแกบ้าน (Gekko gecko) เพราะมีเสียงที่ขึ้นต้นด้วยพยางค์เดียวที่ร้องถี่ ๆ ติดกันหลายครั้งแล้วตามด้วยเสียงร้องที่เป็น 2 พยางค์
นอกจากนี้แล้วลักษณะพิเศษเฉพาะที่สำคัญอีกประการของสัตว์เลื้อยคลานวงศ์นี้ คือ สามารถเกาะติดกับผนังได้เป็นอย่างดี โดยไม่หล่นลงมา ด้วยหลักของสุญญากาศที่บริเวณใต้ฝ่าเท้าทั้ง 4 ด้าน โดยเป็นแผ่นหนังที่เรียงตัวต่อกัน ซึ่งแผ่นหนังแต่ละแผ่นมีเส้นขนจำนวนมากและแต่ละเส้นนั้นยาวประมาณ 60-90 ไมครอน เรียกว่า "เซต้า" ซึ่งส่วนปลายของขนนั้นแตกแขนงและขยายออกเป็นกลุ่ม การเรียงตัวของแผ่นหนังและรายละเอียดของเส้นขนนี้ใช้ในการอนุกรมวิธานแยกประเภท แต่ในหลายสกุลก็ไม่อาจจะเกาะติดกับผนังได้
วงศ์จิ้งจกและตุ๊กแกนี้กระจายไปอยู่ทุกมุมโลก ยกเว้นในเขตขั้วโลก มีทั้งหากินในเวลากลางวันและกลางคืน เป็นสัตว์เลื้อยคลานที่มนุษย์รู้จักเป็นอย่างดี เพราะสามารถพบเห็นได้ทั่วไปแม้กระทั่งในบ้านเรือน
วัดสรรพยาวัฒนาราม
วัดสรรพยาวัฒนาราม เดิมชื่อว่า วัดเสาธงหิน หรือ วัดวังหิน เดิมก่อนนี้บริเวณหน้าวัดเป็นวังน้ำวนน้ำหมุนเป็นเกลียวเหมือนเสาหิน ตั้งวัดเมื่อ พ.ศ. 2410 มีหลวงพ่อเขียวเป็นเจ้าอาวาสรูปแรก (พ.ศ. 2415–2435) ภายหลังเปลี่ยนชื่อมาเป็น "วัดสรรพยาวัฒนาราม" เมื่อ พ.ศ. 2495 ปีมะเส็ง ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2500